
Πρόσκληση Εκδήλωσης Ενδιαφέροντος για συμμετοχή
Στη Δράση  Proof of Concept EpiCrete 2026
Πανεπιστήμιο Κρήτης

[bookmark: _Hlk226026976][bookmark: _Hlk229417241][bookmark: _Hlk226026996]Ο Ειδικός Λογαριασμός Κονδυλίων Έρευνας του Πανεπιστημίου Κρήτης (ΕΛΚΕ ΠΚ), στο πλαίσιο του Υποέργου «Μονάδα Μεταφοράς Τεχνολογίας Πανεπιστημίου Κρήτης» της Πράξης «Δίκτυο Γέφυρα Τεχνολογίας» με Κωδικό ΟΠΣ 6018942, η οποία έχει ενταχθεί στο Πρόγραμμα «ΑΝΤΑΓΩΝΙΣΤΙΚΟΤΗΤΑ» και συγχρηματοδοτείται από την Ευρωπαϊκή Ένωση, καλεί τους ενδιαφερόμενους στην υποβολή αιτήσεως Εκδήλωσης Ενδιαφέροντος για τη συμμετοχή τους στη Δράση Proof of Concept, Πανεπιστημίο Κρήτης με την ονομασία EpiCrete (Entrepreneurial Projects for Innovation & Commercialization 2026 - PoC EpiCrete 2026). 
[bookmark: _Hlk226027272][bookmark: _Hlk225856657][bookmark: _Hlk229417065][bookmark: _Hlk225856694]Η Δράση απευθύνεται αποκλειστικά σε ερευνητικές ομάδες ή μεμονωμένους ερευνητές του ΠΚ προκειμένου να υποβάλλουν προτάσεις ωρίμανσης ερευνητικών αποτελεσμάτων με εμπορική προοπτική και διαθέσιμα για εμπορική αξιοποίηση. H πρόταση υποβάλλεται αποκλειστικά από μέλη ΔΕΠ, ΕΔΙΠ, ΕΤΕΠ, ή ερευνητές με σχέση εργασίας με το ΠΚ. Οι ερευνητικές ομάδες πρέπει να αποτελούνται από τουλάχιστον 3 μέλη και σ’ αυτές μπορούν να συμμετέχουν και Μεταπτυχιακοί φοιτητές, μεταδιδάκτορες και υποψήφιοι διδάκτορες του ΠΚ. Σε περίπτωση συμμετοχής μελών εκτός του ΠΚ, το ποσοστό τους δεν δύναται να υπερβαίνει το 35% του συνόλου της ομάδας. Τα δικαιώματα διανοητικής ιδιοκτησίας του ερευνητικού αποτελέσματος που συμπεριλαμβάνεται στην Πρόταση θα πρέπει να μην έχουν δεσμευθεί ή παραχωρηθεί σε τρίτο φυσικό ή νομικό πρόσωπο είτε εξ’ ολοκλήρου είτε κατά ποσοστό. Σε περίπτωση, που τα ερευνητικά αποτελέσματα έχουν δημοσιευθεί θα πρέπει να έχουν προηγηθεί οι απαραίτητες ενέργειες προστασίας της διανοητικής ιδιοκτησίας σε συνεργασία με τη Μονάδα Καινοτομίας και Μεταφοράς Τεχνογνωσίας του Πανεπιστημίου Κρήτης «Μῆτις» πριν την καταληκτική ημερομηνία υποβολής προτάσεων στις 16/11/2026 Κάθε συμμετέχων έχει δικαίωμα αποκλειστικά μίας μόνο συμμετοχής σε μία και μόνο Πρόταση. 

Σημειώνεται ότι η ίδια ομάδα ή σύμπραξη, η ίδια ιδέα, δεν δύναται να χρηματοδοτηθεί ή να λάβει παράλληλη οικονομική ενίσχυση από άλλους εθνικούς, ευρωπαϊκούς ή διεθνείς δημόσιους φορείς ή δημόσια χρηματοδοτούμενα προγράμματα. Η παρούσα χρηματοδότηση δεν μπορεί να συνδυαστεί με άλλη δημόσια επιχορήγηση ή δημόσιο χρηματοδοτικό εργαλείο που θα οδηγούσε σε διπλή χρηματοδότηση του ίδιου έργου, της ίδιας δράσης ή των ίδιων αποτελεσμάτων κατά τη διάρκεια της υλοποίησής του.
  
Στόχος της Δράσης PoC
Στόχος της Δράσης είναι η υποστήριξη ενεργειών ωρίμανσης ερευνητικού αποτελέσματος με εμπορική προοπτική μέσω χρηματοδότησης, καθοδήγησης και δικτύωσης για την υλοποίηση δραστηριοτήτων και επίτευξη αποτελεσμάτων, όπως η περαιτέρω τεχνολογική ανάπτυξη  ή επιβεβαίωση της αποτελεσματικότητας της ιδέας ή η μετεξέλιξή της σε τελικό προϊόν μέσω εκτέλεσης πειραματικών δοκιμών, δημιουργίας προτύπων  κλπ., η διεξαγωγή έρευνας που απαιτείται για την υλοποίηση των παραπάνω δραστηριοτήτων και την αντιμετώπιση των αδυναμιών που ανακύπτουν από αυτές, η διασφάλιση της βιωσιμότητας, ο προσδιορισμός τεχνικών παραμέτρων, η επίλυση τεχνικών ζητημάτων ή ζητημάτων εμπορικής αξιοποίησης  και η αξιολόγηση δυνητικών «τελικών χρηστών» της αναπτυσσόμενης καινοτομίας προκειμένου να διερευνηθούν οι εμπορικές ευκαιρίες και δυνατότητες.

Η Δράση εστιάζει στην υποστήριξη προτάσεων που έχουν άμεση εφαρμογή στην επίλυση προβλήματος σημαντικής εμπορικής και λειτουργικής σημασίας στην αγορά με όρους Καινοτομίας.

[bookmark: _Hlk226027901]Οι ερευνητικές ιδέες που θα επιλεγούν, θα λάβουν οικονομική ενίσχυση έως είκοσι τρις χιλιάδες (23.000) ευρώ. Η οικονομική αυτή ενίσχυση θα αφορά αποκλειστικά σε δαπάνες εξοπλισμού, λογισμικών και αναλώσιμων, και έρευνας από τρίτους για τη τεχνολογική και εμπορική ωρίμανση της λύσης ή/και τη δοκιμή σε πραγματικό περιβάλλον ή/και τη διερεύνηση των δυνητικών αποδεκτών και της αγοράς, ενώ εξαιρούνται δαπάνες για αμοιβές προσωπικού είτε τακτικού είτε έκτακτου, μετακινήσεων, δημοσιεύσεων/συνεδρίων, προστασίας/κατοχύρωσης δικαιωμάτων διανοητικής ιδιοκτησίας, και συγγραφής επιχειρηματικού σχεδίου για ίδρυση τεχνοβλαστού. Ο διαθέσιμος προϋπολογισμός της Δράσης ανέρχεται στις εξήντα εννέα χιλιάδες (69.000 ) ευρώ. 

Η μέγιστη διάρκεια υλοποίησης της Δράσης θα είναι έως 14 μήνες.

Δείτε το χρονοδιάγραμμα της Δράσης και παρακάτω αναλυτικά το κάθε Στάδιο:

[bookmark: _Hlk230003224]Χρονοδιάγραμμα της Δράσης

	Δραστηριότητα
	Ημερομηνίες

	Υποβολή Αίτησης - Α Φάση
	15 Οκτωβρίου 2026 έως 16 Νοεμβρίου 2026

	Αξιολόγηση Α Φάσης
	17 Νοεμβρίου 2026 έως 27 Νοεμβρίου 2026

	Ανακοίνωση αποτελεσμάτων Α Φάσης
	28 Νοεμβρίου 2026 έως 2 Δεκεμβρίου 2026

	Υποβολή Αίτησης - Β Φάση
	3 Δεκεμβρίου 2026 έως 15 Ιανουαρίου 2027

	Αξιολόγηση Β Φάσης
	16 Ιανουαρίου 2027 έως 1 Φεβρουαρίου 2027

	Ανακοίνωση αποτελεσμάτων Β Φάσης Ανακήρυξη χρηματοδοτούμενων προτάσεων
	2 Φεβρουαρίου 2027 έως 20 Φεβρουαρίου 2027

	Υλοποίηση POC EpiCrete 2026
	21  Φεβρουαρίου 2027 έως 20 Απριλίου 2028

	Παραλαβή Παραδοτέου/Τελική Έκθεση
	21 Απριλίου 2028  έως 20 Μαΐου 2028

	Παρουσίαση Αποτελεσμάτων PoC (Event)
	21 Μαΐου 2028 έως 20 Ιουνίου 2028



Στάδια της Δράσης PoC EpiCrete

Υποβολή Αίτησης – Α Φάση (15 Οκτωβρίου 2026 έως 16 Νοεμβρίου 2026)
Κατά το πρώτο στάδιο, οι ενδιαφερόμενοι καλούνται να υποβάλλουν αίτηση εκδήλωσης ενδιαφέροντος περιγράφοντας την ερευνητική ιδέα τους, όπως πιο κάτω αναλυτικά ορίζεται στα αντίστοιχα εδάφια. Βασική προϋπόθεση για την υποβολή Αίτησης είναι οι συμμετέχοντες να είναι μέλη του ΠΚ, τα δικαιώματα διανοητικής ιδιοκτησίας της προτεινόμενης λύσης να μην έχουν δεσμευθεί ή παραχωρηθεί σε τρίτο φυσικό ή νομικό πρόσωπο είτε εξ’ ολοκλήρου είτε κατά ποσοστό, και σε περίπτωση δημοσίευσης της λύσης που προτείνεται, θα πρέπει να έχουν προηγηθεί οι απαραίτητες ενέργειες προστασίας της διανοητικής ιδιοκτησίας σε συνεργασία με τη Μονάδα Καινοτομίας και Μεταφοράς Τεχνογνωσίας Πανεπιστημίου Κρήτης «Μῆτις» πριν την καταληκτική ημερομηνία υποβολής προτάσεων στις 16 Νοεμβρίου 2026. 
[bookmark: _Hlk229408288][bookmark: _Hlk229417302]Το αρχείο της αίτησης όπου αναγράφονται όλα τα στοιχεία που πρέπει να συμπληρώσετε προκειμένου να εκδηλώσετε ενδιαφέρον για τη συμμετοχή σας στη Δράση (Α ΦΑΣΗ), βρίσκεται αναρτημένο στην ιστοσελίδα του «Μῆτις», https://metis-innovation.uoc.gr/. Συμπληρώστε την αίτηση με βάση τις οδηγίες στα αντίστοιχα πεδία και υποβάλλετε την στην εξής πλατφόρμα: https://metis-innovation.uoc.gr/epicrete2026/.
Η προθεσμία για την υποβολή των προτάσεων ξεκινά την 15 Οκτωβρίου 2026 και λήγει στις 16 Νοεμβρίου 2026. Οι υποψήφιοι θα λάβουν επιβεβαίωση παραλαβής μετά την επιτυχή υποβολή της αίτησής τους. 

Αξιολόγηση A Φάσης (17 Νοεμβρίου 2026 έως 27 Νοεμβρίου 2026)
Το σύνολο των Ερευνητικών Προτάσεων που θα κατατεθούν στην Α Φάση, θα αξιολογηθούν από Επιτροπή Αξιολόγησης, που απαρτίζεται από τα παρακάτω μέλη του ΠΚ:
1) Παυλίδης Μιχαήλ (Καθηγητής του Τμήματος Βιολογίας)
2) Αγγελάκης Αντώνιος (Επίκουρος Καθηγητής του Τμήματος  Πολιτικής Επιστήμης)
3) Βασιλικογιαννάκης Γεώργιος (Καθηγητής του Τμήματος  Χημείας)
4) Γκιζελή Ηλέκτρα (Καθηγήτρια του Τμήματος Βιολογίας)
5) Χαμηλός Γεώργιος (Καθηγητής του Τμήματος Ιατρικής)
[bookmark: _Hlk236749528]
Τα μέλη της Επιτροπής Αξιολόγησης έχουν υπογράψει με τον ΕΛΚΕ-ΠΚ Συμφωνητικό Εχεμύθειας και Αποφυγής Σύγκρουσης Συμφερόντων.

Τα κριτήρια αξιολόγησης για την Α Φάση είναι:
1) [bookmark: _Hlk226027659]Η ικανότητα της Ερευνητικής Ιδέας να επιλύσει ένα συγκεκριμένο σημαντικό πρόβλημα της αγοράς.
2) Δυνατότητες εισόδου στην αγορά, περιγραφή ανταγωνιστικού πλεονεκτήματος, αγοράς στόχου και καταγραφή δυνητικών χρηστών του αποτελέσματος του PoC.
3) Το επίπεδο τεχνολογικής ωριμότητας της Ερευνητικής Ιδέας για υλοποίηση PoC και η δυνατότητα αύξησής της με την υλοποίηση του προτεινόμενου PoC.
4) Η δυνατότητα υλοποίησης της πρότασης, εντός του οικονομικού (μέχρι 23.000€) και χρονικού (έως 14 μήνες) πλαισίου. Σαφήνεια ενεργειών, ικανότητα ομάδας και εφικτή προτεινόμενη υλοποίηση.
5) Η υλοποίηση της πρότασης είναι συμβατή με τους στόχους του Προγράμματος Proof of Concept EpiCrete 2026, δηλ. συμβάλει στην ανάπτυξη πρωτοτύπου ή/και MVP ή/και επιταχύνει τη διαδικασία εμπορευματοποίησης.
6) Κοινωνικός αντίκτυπος και αναμενόμενη συμβολή της δράσης στην κοινωνία

Βαθμολογία προτάσεων Α Φάσης
Στην Α Φάση, κάθε κριτήριο θα βαθμολογηθεί με βαθμό από 0 έως 5, ανάλογα με τα αντίστοιχα σχόλια των αξιολογητών. Σε κάθε κριτήριο μπορεί να χρησιμοποιηθεί ολόκληρο το εύρος βαθμολογιών (0, 0.5, 1.0, 1.5, 2.0, 2.5, 3.0, 3.5, 4.0, 4.5, 5.0). Η τελική βαθμολογία κάθε κριτηρίου είναι ο Μέσος Όρος της βαθμολογίας των μελών της Επιτροπής Αξιολόγησης και το άθροισμα τους η τελική βαθμολογία της πρότασης.
Η μέγιστη βαθμολογία που μπορεί να λάβει μία πρόταση είναι 30. Για να προκριθεί μία πρόταση στη Β Φάση, θα πρέπει να λάβει βαθμολογία τουλάχιστον 3 σε κάθε ένα από τα 6 κριτήρια αξιολόγησης, ενώ θα πρέπει να λάβει τουλάχιστον 19 ως συνολική βαθμολογία. (δηλαδή τουλάχιστον 3 σε κάθε κριτήριο και τουλάχιστον 4 σε ένα από τα κριτήρια).

Η αξιολόγηση των προτάσεων στην Α Φάση έχει σκοπό να επιλέξει σε ποιες προτάσεις η υλοποίηση ενός Proof of Concept μπορεί να έχει εμπορικό αποτέλεσμα και άμεση αξιοποίηση της ερευνητικής ιδέας. 

Ανακοίνωση αποτελεσμάτων Α Φάσης (28 Νοεμβρίου 2026 έως 2 Δεκεμβρίου 2026) μέσω ηλεκτρονικής επικοινωνίας με τον εκπρόσωπο κάθε πρότασης. 

Υποβολή Αίτησης – Β Φάση (3 Δεκεμβρίου 2026 έως 15 Ιανουαρίου 2027)
[bookmark: _Hlk229407754]Κατά τη Β Φάση, οι ερευνητικές ομάδες/προτάσεις που έχουν αξιολογηθεί θετικά στην Α Φάση,  καλούνται να υποβάλλουν  εκ νέου την πρόταση  περιγράφοντας την ιδέα τους, με συγκεκριμένες προσθήκες,  όπως περιγράφεται  στην Αίτηση Β Φάσης. Στην ιστοσελίδα της Μονάδας «Μῆτις», https://metis-innovation.uoc.gr/,  μπορείτε να κατεβάσετε την αίτηση με όλα τα στοιχεία που πρέπει να συμπληρώσετε προκειμένου να υποβάλλετε την αίτησή σας στη Β Φάση. Συμπληρώστε την αίτηση με βάση τις οδηγίες στα αντίστοιχα πεδία και υποβάλλετε την στην εξής πλατφόρμα: https://metis-innovation.uoc.gr/epicrete2026/.
Στη Β’ φάση θα χρηματοδοτηθούν έως τρεις (3) προτάσεις, εφόσον η Επιτροπή κρίνει ότι έχει υποβληθεί επαρκής αριθμός κατάλληλων προτάσεων.

Αξιολόγηση Β Φάσης (16 Ιανουαρίου 2027 έως 1 Φεβρουαρίου 2027)
Το σύνολο των Ερευνητικών Ιδεών που θα κατατεθούν στη Β Φάση, θα αξιολογηθούν από Επιτροπή Αξιολόγησης,  που απαρτίζεται από τους παρακάτω επτά (7) εξωτερικούς κριτές. 
1) Κουρτέσης Δημήτριος (Software Engineer and Co-Founder of  Ideas Forward & The Flywheel)
2) Βουρνά Δήμητρα (Chief Operating Officer at Credia Bank)
3) Καψάσκης Στέφανος (Χημικός Μηχανικός & Partner Corallia Ventures)
4) Κουργιαντάκης Μάρκος (Αναπληρωτής Καθηγητής το Ελληνικό Μεσογειακό Πανεπιστήμιο με γνωστικό αντικείμενο: Σύγχρονη Επιχειρηματικότητα και Νέες Τεχνολογίες)
5) Μαρκαντωνάκης Αλέξανδρος ( Χημικός Μηχανικός, Πρόεδρος του Περιφερειακού Συμβουλίου Έρευνας & Καινοτομίας Κρήτης (ΠΣΕΚ-Κ) και Διευθύνων Σύμβουλος Μύλων Κρήτης Α.Ε. και ΒΕΓΑΚ Α.Ε.)
6) Μπατχαλιά Ρούλα (Head of Venture Banking at Eurobank)
7) Παπαμιχαήλ Γεώργιος (Διευθυντής ΕΤΕΠ-Κ Κρήτης Πρόεδρος και Διευθύνων Σύμβουλος ΔΣ ΕΔΑΠ ΕΤΕΠ-Κ ΑΕ)

Όλα τα μέλη της Επιτροπής Αξιολόγησης Β’ Φάσης έχουν υπογράψει με τον ΕΛΚΕ-ΠΚ Συμφωνητικό Εχεμύθειας και Αποφυγής Σύγκρουσης Συμφερόντων.

[bookmark: _Hlk228803642]Τα κριτήρια αξιολόγησης για τη Β Φάση είναι:
1) Χαρακτηριστικά δαπανών και σκοπιμότητάς τους και σύνδεση με συγκεκριμένα παραδοτέα στο πλαίσιο του PoC Σαφής περιγραφή ενεργειών στο πλαίσιο του PoC και εφικτή υλοποίηση. Ποιες ενέργειες θα υλοποιηθούν από τον ερευνητή / ερευνητική ομάδα και ποιες με εξωτερικούς συνεργάτες στο πλαίσιο του PoC;
2) Αναμενόμενα αποτελέσματα και επίπτωση στην εμπορευματοποίηση (αύξηση της τεχνολογικής ωριμότητας και της πιθανότητας εμπορευματοποίησης με την ολοκλήρωση του PoC).
3) Χρόνος και κόστος που θα απαιτηθεί μετά το PoC για να εισέλθει το αποτέλεσμα της  Δράσης στην αγορά και συνεργασίες που απαιτούνται σύμφωνα με το σχέδιο εμπορικής αξιοποίησης.

Βαθμολογία προτάσεων Β Φάσης
Στη Β Φάση κάθε κριτήριο θα βαθμολογηθεί με βαθμό από 0 έως 5,  ανάλογα με τα αντίστοιχα σχόλια των αξιολογητών. Σε κάθε κριτήριο μπορεί να χρησιμοποιηθεί ολόκληρο το εύρος βαθμολογιών (0, 0.5, 1.0, 1.5, 2.0, 2.5, 3.0, 3.5, 4.0, 4.5, 5.0). Η τελική βαθμολογία κάθε κριτηρίου είναι ο Μέσος Όρος της βαθμολογίας των μελών της Επιτροπής Αξιολόγησης και το άθροισμα τους η τελική βαθμολογία της πρότασης. Η μέγιστη βαθμολογία που μπορεί να λάβει μία πρόταση είναι 15.  Στη Β Φάση, θα επιλεγούν οι τρεις προτάσεις με την υψηλότερη βαθμολογία, εφόσον θεωρηθεί από την επιτροπή αξιολόγησης ότι πληρούν τις προϋποθέσεις. 
Σε περίπτωση ισοβαθμίας στη Β’ φάση, η κατάταξη των προτάσεων θα καθορίζεται με βάση τη βαθμολογία τους στα επιμέρους κριτήρια, κατά σειρά προτεραιότητας: Κριτήριο 2, Κριτήριο 3 και Κριτήριο 1.
Στα αποτελέσματα της αξιολόγησης της Β’ Φάσης θα υπάρχει πίνακας κατάταξης των προτάσεων. Σε περίπτωση που μία από τις χρηματοδοτούμενες ομάδες αποχωρήσει πριν από την έναρξη του έργου, η χρηματοδότησή της θα μεταφερθεί στην αμέσως επόμενη ομάδα του πίνακα κατάταξης, σύμφωνα με τη σειρά αξιολόγησης.

Ανακοίνωση αποτελεσμάτων Β Φάσης (2 Φεβρουαρίου 2027 έως 20 Φεβρουαρίου 2027)
Κατά το διάστημα 2 έως 20 Φεβρουαρίου θα ανακοινωθούν τα αποτελέσματα της Β Φάσης του PoC EpiCrete 2026 μέσω προσωπικής ειδοποίησης στους συμμετέχοντες. Δίνεται η δυνατότητα στην Επιτροπή Αξιολόγησης, εάν το κρίνει απαραίτητο, να κάνει συγκεκριμένες αλλαγές, στο χρονικό προγραμματισμό της υλοποίησης ή στο σύνολο των παραδοτέων των επιλεχθεισών Προτάσεων, με στόχο την αποτελεσματικότερη υλοποίηση του PoC. Το τελικό σχέδιο υλοποίησης θα εγκριθεί από την Επιτροπή Ερευνών.

Υλοποίηση PoC EpiCrete 2026 (21  Φεβρουαρίου 2027 έως 20 Απριλίου 2028)
Κατά την υλοποίηση του PoC EpiCrete 2026, η ερευνητική ιδέα που θα επιλεγεί από την B Επιτροπή Αξιολόγησης, θα λάβει οικονομική ενίσχυση έως 23.000 ευρώ (εφόσον η Επιτροπή Αξιολόγησης κρίνει ότι ο προϋπολογισμός της πρότασης είναι τεκμηριωμένος, εύλογος και συμβατός με τους στόχους της δράσης), η οποία θα αφορά αποκλειστικά σε κάλυψη δαπανών εξοπλισμού, λογισμικών, έρευνας από τρίτους και αναλώσιμων για την υλοποίηση της ιδέας σε πραγματικό περιβάλλον – εξαιρούνται δαπάνες για αμοιβές προσωπικού είτε τακτικού είτε έκτακτου, μετακινήσεων, δημοσιεύσεων/συνεδρίων- σύμφωνα με το σχέδιο υλοποίησης που έχει προταθεί από την επιλεγείσα ομάδα στην αίτηση της Φάσης Β. Οι δαπάνες θα γίνονται σε συνεργασία του εκπροσώπου της ερευνητικής ομάδας με τη Μονάδα Μῆτις. 

Η μέγιστη διάρκεια υλοποίησης της Δράσης θα είναι 14 μήνες.

Κατά τη διάρκεια υλοποίησης του PoC, η ερευνητική ομάδα θα συνεργάζεται με την ομάδα υλοποίησης της Μονάδας «Μῆτις», με σκοπό την γενικότερη υποστήριξή της και τη σύνδεση του ερευνητικού αποτελέσματος με την αγορά. Επίσης, μέλη των επιτροπών Αξιολόγησης, είτε της Α Φάσης είτε της Β Φάσης, μπορούν να υποστηρίξουν συμβουλευτικά τη διαδικασία, παρέχοντας τεχνική και συμβουλευτική υποστήριξη.

Μετά την πάροδο έξι μηνών (Ενδιάμεση αξιολόγηση προόδου) η ερευνητική ομάδα οφείλει να παρουσιάσει στις δύο Επιτροπές Αξιολόγησης (Α και Β Φάσης) την πρόοδο υλοποίησης της Δράσης, καθώς και μετά την παράδοση των αποτελεσμάτων της Δράσης, η ερευνητική ομάδα, οφείλει να κάνει ανοικτή παρουσίαση των αποτελεσμάτων του PoC που υλοποίησε, τόσο σε μέλη των δύο επιτροπών Αξιολόγησης όσο και στην πανεπιστημιακή κοινότητα, με ανακοινώσιμα στοιχεία για την έρευνα, τα παραδοτέα καθώς και τις δυνατότητες αξιοποίησής της όπως αυτές θα έχουν διαμορφωθεί σε εκείνη τη χρονική στιγμή. Παράλληλα, η Ε.Ο. έχει την υποχρέωση υποβολής εξαμηνιαίων Εκθέσεων Προόδου της Δράσης στη Μονάδα Μῆτις.

Παραδοτέα
Η ερευνητική ομάδα που θα υλοποιήσει τη δράση οφείλει να υποβάλει στο Μῆτις Τελική Έκθεση Παραδοτέων, στην οποία θα παρουσιάζονται αναλυτικά τα αποτελέσματα και την πρόοδο του έργου που αναπτύχθηκε στο πλαίσιο του Proof of Concept (PoC). Η έκθεση θα πρέπει να περιλαμβάνει κατ’ ελάχιστον τα ακόλουθα στοιχεία:
· Αναλυτική περιγραφή του έργου και των δραστηριοτήτων που υλοποιήθηκαν στο πλαίσιο του PoC. 
· Τεκμηρίωση της χρήσης του εξοπλισμού, των αναλωσίμων και των παρεχόμενων υπηρεσιών, συμπεριλαμβανομένου του τρόπου και του πεδίου αξιοποίησής τους. 
· Παρουσίαση των αποτελεσμάτων, των τεχνικών ή ερευνητικών επιτευγμάτων και της συνολικής αποτίμησης του PoC. 
· Περιγραφή των επόμενων βημάτων της ερευνητικής ιδέας για είσοδο στην αγορά-στόχο, συμπεριλαμβανομένων πιθανών ενεργειών εμπορικής αξιοποίησης, δικτύωσης ή προσέλκυσης επενδυτικού ενδιαφέροντος.
Η καταληκτική ημερομηνία παράδοσης της Έκθεσης Παραδοτέων είναι το διάστημα από την 21η Απριλίου 2028 έως την 20η Ιουνίου 2028. Τέλος, στο διάστημα 21 Μαΐου 2028 έως 20 Ιουνίου 2028 θα οριστεί κατόπιν συνεννόησης η παρουσίαση των αποτελεσμάτων υλοποίησης της πρότασης στην πανεπιστημιακή κοινότητα. 

Με τη συμπλήρωση και την υποβολή της αίτησης Α και Β Φάσης γίνεται Αποδοχή των όρων συμμετοχής όπως παρουσιάζονται εδώ.

